O‘zbekistonda koronavirusdan zararlanish holatlari soni 7 minglik nuqtadan o‘tib, 7100ga yaqinlashdi

«2020 yil 25 iyun soat 17:00 holatiga ko‘ra, O‘zbekistonda koronavirus infeksiyasi qayd etilganlar soni 7087 nafarni tashkil etmoqda.
Yangi kasallanish holatlarining 65 nafari Karantin markazidagi fuqarolar (barchasi xorijdan kelgan) orasida, 26 nafari Toshkent shahrida (shundan 19 nafari koronavirusga chalinganlar bilan muloqotda bo‘lib, karantinga olingan fuqarolar orasida, 7 nafari aholi orasida), 5 nafari Toshkent viloyatida (shundan 2 nafari koronavirusga chalinganlar bilan muloqotda bo‘lib, karantinga olingan fuqarolar orasida, 2 nafari xalqaro yuk tashuvchi avtomashina haydovchisi, 1 nafari aholi orasida), qolgan 1 nafari Namangan viloyatida koronavirusga chalinganlar bilan muloqotda bo‘lib, karantinga olingan fuqarolar orasida qayd etilgan», deyiladi xabarda.
Bugun hozircha 186ta yangi holat qayd etildi, 39 bemor tuzalib chiqdi va shu vaqtgacha kasallikdan sog‘ayganlar soni 4724 nafarga yetdi. 
Ayni vaqtda shifoxonalarda 2343 bemor davolanmoqda, ulardan 14 nafari og‘ir, 5 nafari esa o‘ta og‘ir ahvolda.